בקשת הנתבע לשלוח הודעה לצד שלישי בדין יסודה, נוכח טענת ההגנה כמפורט בכתב ההגנה.
מובן, כי אין בכך כדי להביע עמדה כלשהי לגופה של הטענה ואולם, אם הנתבע טוען, כי התאונה נגרמה בעטיו של צד שלישי, יש מקום לאפשר לו להגיש הודעה לצד שלישי.
אין אפשרות לשמוע היום את הדיון, למרות שהתובע התייצב עם הצד השלישי, מאחר וטרם נשלחה ההודעה לצד שלישי, לא שולמה אגרה וגם הראל חברה לביטוח, שגם נגדה מבוקש לשלוח הודעה לצד שלישי, אינה חלק מהדיון.
מדובר בתביעה שהוגשה בחודש יוני 2011 ובנסיבות אלו, ראוי להיעתר לבקשה, שכן הבקשה לשלוח הודעה לצד שלישי לא הוגשה בשיהוי.
לאור האמור, ניתנת רשות לשלוח הודעה לצד שלישי ואני מורה על צירוף איילון חברה לביטוח כנתבעת נוספת בתיק. הודעה לצד שלישי תישלח תוך 10 ימים.
נוכח העובדה שהתביעה הוגשה בחודש יוני 2011 ועדיין אין את כל הצדדים לדיון, מתבקשת המזכירות לקבוע המשך הדיון בפני שופט השומע תביעות קטנות. הזמנה תישלח לצדדים.